CELEX: 32018D0393
Language: fi
Date: 2018-03-12 00:00:00
Title: Komission päätös (EU) 2018/393, annettu 12 päivänä maaliskuuta 2018, Euroopan unionin ja Marokon kuningaskunnan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan Euroopan unionin ja Marokon kuningaskunnan välisen pöytäkirjan muutoksen hyväksymisestä Euroopan unionin puolesta

13.3.2018   
            
            
               FI
            
            
               Euroopan unionin virallinen lehti
            
            
               L 69/60
            
         KOMISSION PÄÄTÖS (EU) 2018/393,
   annettu 12 päivänä maaliskuuta 2018,
   Euroopan unionin ja Marokon kuningaskunnan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan Euroopan unionin ja Marokon kuningaskunnan välisen pöytäkirjan muutoksen hyväksymisestä Euroopan unionin puolesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan unionin ja Marokon kuningaskunnan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan Euroopan unionin ja Marokon kuningaskunnan välisen pöytäkirjan tekemisestä Euroopan unionin puolesta 16 päivänä joulukuuta 2013 annetun neuvoston päätöksen 2013/785/EU (1) ja erityisesti sen 3 artiklan,
   sekä katsoo seuraavaa:
   
               (1)
            
            
               Neuvoston asetuksella (EY) N:o 764/2006 (2) hyväksytyn Euroopan yhteisön ja Marokon kuningaskunnan välisen kalastuskumppanuussopimuksen (3), jäljempänä ’sopimus’, 10 artiklalla perustetaan sekakomitea valvomaan kyseisen sopimuksen täytäntöönpanoa ja erityisesti sopimuksen toimeenpanemista, tulkintaa ja asianmukaista toimintaa sekä arvioimaan tarvittaessa uudelleen kalastusmahdollisuuksien tasoa.
            
         
               (2)
            
            
               Päätöksellä 2013/785/EU hyväksytyn Euroopan unionin ja Marokon kuningaskunnan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan Euroopan unionin ja Marokon kuningaskunnan välisen pöytäkirjan (4), jäljempänä ’pöytäkirja’, 5 artiklan mukaan sekakomitea voi tarkistaa kalastusmahdollisuuksia yhteisestä sopimuksesta sikäli kuin kyseisellä tarkistuksella pyritään Marokon kalavarojen kestävyyteen.
            
         
               (3)
            
            
               Marokkolainen osapuoli ilmoitti Brysselissä 25–27 päivänä lokakuuta 2017 pidetyssä sekakomitean kokouksessa aikovansa vähentää vuoden 2018 kiintiötä teollisten pelagisten troolarien osalta (ks. kalastuksen tekninen selvitys nro 6) kohdelajien kestävän hyödyntämisen turvaamiseksi. Tällaisen toimenpiteen kyseiseen laivastoon kohdistuvat vaikutukset huomioon ottaen eurooppalainen osapuoli ehdotti, että samassa yhteydessä muutettaisiin tiettyjä pöytäkirjan täytäntöönpanoa koskevia teolliseen pelagiseen kalastukseen sovellettavia yksityiskohtaisia sääntöjä, jotta voidaan optimoida kalastusmahdollisuuksien käyttö tässä luokassa.
            
         
               (4)
            
            
               Komissio toimitti heti kyseisen sekakomitean kokouksen jälkeen neuvostolle asiakirjan, jossa esitettiin yksityiskohtaisesti unionin suunniteltu kanta suunniteltuihin muutoksiin.
            
         
               (5)
            
            
               Neuvosto hyväksyi unionin suunnitellun kannan päätöksen 2013/785/EU liitteessä olevan 3 kohdan mukaisesti.
            
         
               (6)
            
            
               Brysselissä 25–27 päivänä lokakuuta 2017 pidetyn sekakomitean kokouksen tulokset kiintiön muuttamisen, saaliiden kuukausittaisen enimmäismäärän sekä luokan 6 lajiryhmäkohtaisten saaliiden koostumuksen osalta on vahvistettu Marokon maataloudesta, merikalastuksesta, maaseudun kehittämisestä sekä vesi- ja metsäasioista vastaavan ministeriön ja Euroopan komission välisellä kirjeenvaihdolla.
            
         
               (7)
            
            
               Nämä muutokset olisi hyväksyttävä Euroopan unionin puolesta,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan yhteisön ja Marokon kuningaskunnan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan Euroopan unionin ja Marokon kuningaskunnan välisen pöytäkirjan kalastuksen teknisen selvityksen nro 6 muutokset, jotka kyseisen sopimuksen 10 artiklalla perustettu sekakomitea on hyväksynyt tämän päätöksen liitteessä olevalla kirjeenvaihdolla.
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 12 päivänä maaliskuuta 2018.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 349, 21.12.2013, s. 1.
   
      (2)  Neuvoston asetus (EY) N:o 764/2006, annettu 22 päivänä toukokuuta 2006, Euroopan yhteisön ja Marokon kuningaskunnan välisen kalastuskumppanuussopimuksen tekemisestä (EUVL L 141, 29.5.2006, s. 1).
   
      (3)  EUVL L 141, 29.5.2006, s. 4.
   
      (4)  EUVL L 328, 7.12.2013, s. 2.
   
      LIITE
      A.   Ote 10 päivänä marraskuuta 2017 päivätystä Euroopan komission meri- ja kalastusasioiden pääosaston kirjeestä (Ares) 5493915
      
      Arvoisa pääsihteeri
      Viitaten äskettäin pidetyn sekakomitean kokouksen päätelmien seurantaa koskevaan 3 päivänä marraskuuta päivättyyn kirjeeseeni (Ares 5362568, 3.11.2017) voin nyt vahvistaa, että Euroopan unionin neuvosto on hyväksynyt pöytäkirjan 5 artiklan mukaisesti luokan 6 aluksille vuodeksi 2018 myönnetyn kiintiön vähentämisen 15 prosentilla kohdelajien kestävän hyödyntämisen turvaamiseksi.
      (…)
      Lisäksi, kuten edellä mainitussa kirjeessä mainittiin, pyydän Teitä hyväksymään vastauskirjeellä luokan 6 teknisten edellytysten seuraavat muutokset, joiden tarkoituksena on optimoida kalastusmahdollisuuksien käyttö kyseisessä luokassa:
      
                  —
               
               
                  saaliiden koostumuksen muuttaminen lisäämällä saalismäärä lajiryhmässä sardiini/sardinella 40 prosenttiin myönnetystä kiintiöstä ja kompensoimalla lisäys vastaavalla saalismäärien vähennyksellä lajiryhmässä piikkimakrilli/makrilli/sardellit sivusaaliiden prosenttiosuuksien pysyessä ennallaan,
               
            
                  —
               
               
                  saaliiden kuukausittaisen enimmäismäärän korottaminen siten, että 1 päivästä huhtikuuta14 päivään heinäkuuta 2018 se on 12 000, ottaen huomioon, että eurooppalaisen osapuolen mielestä tätä kuukausittaista enimmäismäärää olisi sovellettava 1 päivästä tammikuuta14 päivään heinäkuuta 2018.
               
            Kunnioittavasti
      B.   Ote 27 päivänä marraskuuta 2017 päivätystä Marokon maataloudesta, merikalastuksesta, maaseudun kehittämisestä sekä vesi- ja metsäasioista vastaavan ministeriön kirjeestä nro 8885
      
      Arvoisa yksikönpäällikkö
      Haluan aivan ensiksi kiittää teitä yksikkönne ponnisteluista, jotka mahdollistivat Euroopan unionin neuvoston hyväksynnän saamisen luokan 6 aluksille vuodeksi 2018 myönnetyn kiintiön alentamiselle 15 prosentilla.
      (…)
      Muiden kirjeessänne mainittujen asioiden osalta pyydän huomioimaan seuraavat kohdat 10 päivänä marraskuuta 2017 päivätyssä kirjeessäni:
      
                  1.
               
               
                  Vahvistamme, että luokan 6 saaliiden koostumusta on mahdollistaa tarkistaa seuraavasti: sardiini/sardinella 40 prosenttia, piikkimakrilli/makrilli/sardellit 58 prosenttia ja sivusaaliit 2 prosenttia.
               
            
                  2.
               
               
                  Marokkolainen osapuoli ei vastusta kuukausittaisen enimmäismäärän asettamista 12 000 tonniin, mutta vasta maaliskuusta 2018 alkaen. Tammi- ja helmikuun 2018 osalta, jolloin päättyy sardiinin kutuaika, enimmäismäärä säilytetään 10 000 tonnissa.
               
            Kunnioittavasti